[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 30.4.2008

KOM(2008) 230 endelig

Forslag til

RÅDETS FORORDNING (EF) Nr.

om ændring af forordning (EF) nr. 765/2006 om indførelse af restriktive foranstaltninger over for præsident Lukashenko og visse embedsmænd i Belarus

(forelagt af Kommissionen)

BEGRUNDELSE

1. Ved Rådets forordning (EF) nr. 765/2006, senest ændret ved Rådets forordning (EF) nr. 1791/2006, indføres der restriktive foranstaltninger over for Belarus i overensstemmelse med fælles holdning 2006/276/EF, ændret ved fælles holdning 2006/362/EF.

2. Det er hensigtsmæssigt at tilpasse forordning (EF) nr. 765/2006 til den seneste udvikling inden for sanktionspraksis med hensyn til fastlæggelse af ansvarlige myndigheder, ansvar for overtrædelser og offentliggørelse af retningslinjerne for ajourføring af visse lister.

3. Af klarhedshensyn foreslår Kommissionen at offentliggøre de artikler, som berøres af ændringer, på ny i deres helhed.

Forslag til

RÅDETS FORORDNING (EF) Nr.

om ændring af forordning (EF) nr. 765/2006 om indførelse af restriktive foranstaltninger over for præsident Lukashenko og visse embedsmænd i Belarus

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 60 og 301,

under henvisning til fælles holdning 2006/276/FUSP om restriktive foranstaltninger over for visse embedsmænd i Belarus[1],

under henvisning til forslag fra Kommissionen, og

ud fra følgende betragtninger:

(1) Ved Rådets forordning (EF) nr. 765/2006 indføres der restriktive foranstaltninger over for præsident Lukashenko og visse embedsmænd i Belarus[2] i overensstemmelse med fælles holdning 2006/276/EF.

(2) Det er hensigtsmæssigt at tilpasse forordning (EF) nr. 765/2006 til den seneste udvikling inden for sanktionspraksis med hensyn til fastlæggelse af ansvarlige myndigheder, ansvar for overtrædelser og offentliggørelse af retningslinjerne for ajourføring af visse lister. Af klarhedshensyn bør de artikler, som berøres af ændringer, offentliggøres på ny i deres helhed —

UDSTEDT FØLGENDE FORORDNING:

Artikel 1

I forordning (EF) nr. 765/2006 foretages følgende ændringer:

(1) Følgende indsættes som artikel 2a:

"Artikel 2a

Forbuddet i artikel 2, stk. 2, medfører ikke ansvar af nogen form for de pågældende fysiske eller juridiske personer eller enheder, hvis disse ikke vidste og ikke havde rimelig grund til at formode, at deres handling ville være i strid med dette forbud."

(2) Artikel 3 affattes således:

"Artikel 3

1. De kompetente myndigheder i medlemsstaterne, jf. webstederne i bilag II, kan på vilkår, som de finder passende, tillade, at visse indefrosne pengemidler eller økonomiske ressourcer frigives eller stilles til rådighed, efter at de har konstateret, at de pågældende pengemidler eller økonomiske ressourcer:

a) er nødvendige for at dække de vitale behov for de personer, der er opført på listen i bilag I, samt for de familiemedlemmer, de skal forsørge, herunder til betaling af fødevarer, husleje eller renter og afdrag på hypotekslån, medicin og lægebehandling, skatter, forsikringspræmier og offentlige forbrugsafgifter

b) udelukkende er bestemt til betaling af rimelige honorarer og godtgørelse af udgifter i forbindelse med juridisk bistand

c) udelukkende er bestemt til betaling af afgifter eller gebyrer til rutinemæssig forvaltning af indefrosne pengemidler eller økonomiske ressourcer eller

d) er nødvendige til afholdelse af ekstraordinære udgifter, forudsat at den berørte medlemsstat mindst to uger før tilladelsen har meddelt de andre medlemsstater og Kommissionen, hvorfor den skønner, at der bør udstedes en særlig tilladelse.

2. Medlemsstaterne underretter de øvrige medlemsstater og Kommissionen om alle tilladelser, der udstedes i medfør af stk. 1."

(3) Artikel 5 affattes således:

"Artikel 5

1. Med forbehold af de gældende regler vedrørende indberetning, fortrolighed og tavshedspligt skal fysiske og juridiske personer, enheder og organer:

a) øjeblikkeligt videregive oplysninger, der kan fremme overholdelsen af denne forordning, herunder oplysninger om konti og beløb, som er indefrosset i medfør af artikel 2, til de kompetente myndigheder i det land, jf. webstederne i bilag II, hvor de pågældende er bosat eller etableret, og direkte eller indirekte fremsende oplysningerne til Kommissionen og

b) samarbejde med de ansvarlige myndigheder, jf. webstederne i bilag II, om kontrollen af disse oplysninger.

2. Oplysninger, som gives eller modtages i henhold til denne artikel, må kun anvendes til de formål, hvortil de er givet eller modtaget."

(4) Artikel 8 affattes således:

“1. Kommissionen bemyndiges til:

a) at ændre bilag I på grundlag af afgørelser vedrørende bilag IV til fælles holdning 2006/276/FUSP og

b) at ændre bilag II på grundlag af oplysninger fra medlemsstaterne.

2. Der vil blive offentliggjort en meddelelse med retningslinjerne for indgivelse af oplysninger vedrørende bilag I."

(5) Følgende indsættes som artikel 9a:

"Artikel 9a

1. Medlemsstaterne udpeger de i artikel 3, 4, stk. 2, og 5, omtalte kompetente myndigheder og angiver dem på de websteder, der er opført i bilaget.

2. Medlemsstaterne meddeler senest den 30. maj 2008 Kommissionen, hvem der er deres kompetente myndigheder, med tilhørende kontaktoplysninger, og underretter den straks om eventuelle senere ændringer."

(6) Bilag II erstattes af bilaget til denne forordning.

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende .

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den […]

På Rådets vegne

Formand

BILAG

"BILAG II

Netsteder med oplysninger om de kompetente myndigheder, jf. artikel 3, 4, stk. 2, og 5, og adresse for meddelelser til Europa-Kommissionen

(udfyldes af medlemsstaterne)

BELGIEN

BULGARIEN

DEN TJEKKISKE REPUBLIK

DANMARK

TYSKLAND

ESTLAND

GRÆKENLAND

SPANIEN

FRANKRIG

IRLAND

ITALIEN

CYPERN

LETLAND

LITAUEN

LUXEMBOURG

UNGARN

MALTA

NEDERLANDENE

ØSTRIG

POLEN

PORTUGAL

RUMÆNIEN

SLOVENIEN

SLOVAKIET

FINLAND

SVERIGE

DET FORENEDE KONGERIGE

Meddelelser til Europa-Kommissionen sendes til følgende adresse:

Europa-Kommissionen

Generaldirektoratet for Eksterne Forbindelser

Direktorat A. Kriseplatform og Politikkoordinering inden for den fælles udenrigs og sikkerhedspolitik

Kontor A2. Kriseberedskab og Fredsopbygning

CHAR 12/106

B-1049 Bruxelles (Belgien)

E-mail: relex-sanctions@ec.europa.eu

(32 2) 295 55 85

Fax: (32 2) 299 08 73”

[1] EUT L 101 af 11.4.2006, s. 5. Senest ændret ved fælles holdning 2008/…/FUSP (EUT L … af ….4.2008, s. …).

[2] EUT L 134 af 20.5.2006, s. 1. Senest ændret ved forordning (EF) nr. 1791/2006 (EUT L 363 af 20.12.2006, s. 1).